26. ΑΝΑΓΚ. ΝΟΜΟΣ υπ’ αριθ. 284 της 10/14 Φεβρ. 1968 (ΦΕΚ Α΄ 32) Περί κυρώσεως της υπ’ αριθ. 158379/Α1025/ 4.11.1967 υπουργικής αποφάσεως «περί χαρακτηρισμού των Σχολών Ξένων Γλωσσών ως Φροντιστηρίων». Άρθρ.1.-Κυρούται, αφ’ ης εξεδόθη η υπ’ αριθ. 158379/Α1025/4.11.1967 απόφασις του επί της Εθνικής Παιδείας και Θρησκευμάτων Υπουργού έχουσα ούτω: Έχοντες υπ’ όψει: α)Τας περί Επαγγελματικής Εκπ/σεως κειμένας διατάξεις του Νόμ. 5197/1931, του Α.Ν. 28/1936, του Ν.Δ. από 9/9.10.1935, του Ν.Δ. 1097/1942, ως εκυρώθη υπό του Ν.Δ. 2628/1953, του Ν.Δ. 3971/ 1959, του Ν.Δ. 3973/1959 και του Β.Δ. 671/1961. β)Την υπ’ αριθ. 81568/16.8.1957 κοινήν απόφασιν των Υπουργών Βιομηχανίας και Εθνικής Παιδείας. γ)Την υπ’ αριθ. 105840/14.8.1965 απόφασιν ημών. δ)Τας υπ’ αριθ. 1526 και 1527 του έτους 1965 αποφάσεις του Συμβουλίου της Επικρατείας. ε)Την υπ’ αριθ. 19 από 8.3.1961 πράξιν της Ολομελείας του Ανωτάτου Συμβουλίου Εκπαιδευτικού Προγράμματος (Α.Σ.Ε.Π.). ς)Την από 1.2.1966 έκθεσιν της, δια της υπ’ αριθ. 159314/29.11.1965 ημετέρας αποφάσεως, συγκροτηθείσης τριμελούς επιτροπής προς ενέργειαν αυτοψίας και ερεύνης, αφορώσης εις την λειτουργίαν των Σχολών Ξένων Γλωσσών τέως αρμοδιότητος του Υπουργείου Βιομηχανίας, και ζ)Την υπ’ αριθ. 4/1967 γνωμοδότησιν της συγκροτηθείσης, δια της υπ’ αριθ. 73519/278Α/30.5.1967 ημετέρας αποφάσεως, επιτροπής, εξ ων προκύπτει ότι επαγγελματικαί σχολαί χαρακτηρίζονται αι παρέχουσαι ειδίκευσιν εις τα επαγγέλματα Αγγλομαθών Γραμματέων, Μεταφραστών και Διερμηνέων, Στενοδακτυλογράφων Αγγλικής Γλώσσης, πάσαι δε αι λοιπαί, ως διδάσκουσαι απλώς την Αγγλικήν γλώσσαν, κατατάσσονται εις την κατηγορίαν των Φροντιστηρίων ξένων γλωσσών, αποφασίζομεν: 1.Εις την αρμοδιότητα της Γενικής Διευθύνσεως Επαγγελματικής Εκπαιδεύσεως του Υπουργείου παραμένουν πλην των άλλων ειδικοτήτων Επαγγελματικών Σχολών και άπασαι αι επαγγελματικού χαρακτήρος Σχολαί ξένων γλωσσών και Αγγλομαθών Γραμματέων και Μεταφραστών, Στενοδακτυλογράφων Αγγλικής γλώσσης και Διερμηνέων, αι λειτουργούσαι βάσει αδειών χορηγηθεισών δι’ αποφάσεων του Υπουργείου Εθνικής Παιδείας και Θρησκευμάτων κατά τας ισχυούσας περί Επαγγελματικής Εκπαιδεύσεως διατάξεις. 2.Αι δυνάμει της υπ’ αριθ. 81568/16.8.1957 κοινής αποφάσεως των Υπουργών Βιομηχανίας και Εθνικής Παιδείας, υπαχθείσαι εις το Υπουργείον Εθνικής Παιδείας και Θρησκευμάτων Σχολαί ξένων γλωσσών μετά των παραρτημάτων των και λειτουργούσαι έκτοτε μέχρι σήμερον, βάσει της κοινής ταύτης αποφάσεως και των κατά καιρούς εκδοθεισών αποφάσεων του Υπουργείου Εθνικής Παιδείας και Θρησκευμάτων, κατ’ ουσίαν ως Σχολεία εκμαθήσεως ξένων γλωσσών, χαρακτηρίζονται ως Φροντιστήρια ξένων γλωσσών και υπάγονται από της δημοσιεύσεως της παρούσης δια της Εφημερίδος της Κυβερνήσεως, εις την αρμοδιότητα της Διευθύνσεως Ιδιωτικής Εκπαιδεύσεως (Γενικής Εκπαιδεύσεως) του Υπουργείου. 3.Δια να καταστή δυνατή η ικανοποίησις της υπαρχούσης σήμερον ανάγκης εκμαθήσεως των ξένων γλωσσών και δια να εφαρμοσθή η αρχή της ίσης μεταχειρίσεως, παρέχεται εις παν φυσικόν ή νομικόν πρόσωπον το δικαίωμα ιδρύσεως και λειτουργίας πλειόνων του ενός Φροντιστηρίων ξένων γλωσσών, υπό την Διεύθυνσιν προσώπων κεκτημένων τα νόμιμα προσόντα, εφαρμοζομένων κατά τα λοιπά των διατάξεων του Α.Ν. 2545/1940. 4.Πάντα τα μέχρι σήμερον κατά την έννοιαν της παρούσης Φροντιστήρια ξένων γλωσσών, ως και τα ιδρυθησόμενα θα φέρωσιν ελληνικάς προσωνυμίας, εις τας οποίας θα περιέχηται ο όρος Φροντιστήριον, η διδασκομένη ξένη γλώσσα και το ονοματεπώνυμον του ιδιοκτήτου, απαγορευομένης της χρησιμοποιήσεως ξενογλώσσων προσωνυμιών ή λέξεως ως Ακαδημία, Ινστιτούτον, Εθνικόν, Ελληνοαμερικανικόν, Ελληνοβρεττανικόν, Ελληνογαλλικόν κλπ. Η κατά τα ως άνω προσαρμογή των προσωνυμιών και η αντικατάστασις των επιγραφών και παντός είδους εντύπων θα συντελεσθή το αργότερον εντός μηνός από της δημοσιεύσεως και κοινοποιήσεως της παρούσης, παρερχομένης δε απράκτου της τασσομένης προθεσμίας, αίρεται, αυτοδικαίως, η άδεια λειτουργίας. Η παρούσα δημοσιευθήτω δια της Εφημερίδος της Κυβερνήσεως. Άρθρ.2.-Απαγορεύεται η υπό των ιδιοκτητών Φροντιστηρίων Ξένων Γλωσσών, των οποίων ιδιοκτήται τυγχάνουν νομικά πρόσωπα, προσθήκη, εν τη προσωνυμία των, ως αύτη καθορίζεται εν παρ. 4 της κυρουμένης δια του παρόντος υπουργικής αποφάσεως, επωνυμίας περιεχούσης φράσεις ή λέξεις απαγορευομένας υπό της ανωτέρω υπουργικής αποφάσεως. Άρθρ.3.-Νόμιμα προσόντα απαιτούμενα δια τους Διευθυντάς των Φροντιστηρίων και των παραρτημάτων αυτών, κατά την έννοιαν της παρ. 3 της ως άνω υπουργικής αποφάσεως νοούνται τα υπό του άρθρ. 70 του Α.Ν. 2545/40 προβλεπόμενα τοιαύτα. (Αντί για τη σελ. 550,01) Σελ. 550,01(α) Τεύχος Θ32- Σελ. 97 Ιδιωτικά Εκπαιδευτήρια Φροντιστήρια 32.Ζ.α.26 Περί των Ιδιωτικών Τεχνικών και Επαγγελματικών Σχολών βλ. και εν θέματι Επαγγελματικαί Σχολαί, (ανωτ. σελ. 425 επ.). 